Aldo Behrens

Aldo Behrens is 'n Suid-Afrikaanse skrywer en is van 1979 tot 1982 as dosent verbonde aan die Windhoek Onderwyskollege.

 Lewe en werk 
In 1985 word hy aangestel as professor en hoof van die Departement DramaLitNet: http://www.litnet.co.za/author/aldo-behrens/ aan die Universiteit van Namibië.Namibian: http://www.namibian.com.na/index.php?id=60821&page=archive-read In 2001 word hy Dekaan van die Fakulteit Menslike en Sosiale Wetenskappe, 'n pos wat tot met sy aftrede in 2004 beklee. Daarna is hy voltyds verbonde as direkteur van die jaarlikse Bank Windhoek Kunstefees. Hy is 'n dramaturg, akteur en regisseur.

 Skryfwerk 
Hy skryf die eerste werkteks van die drama “Gyselaars”, wat in 1979 en 1980 onder sy regie opgevoer word deur die studente van die Windhoek Onderwyskollege.Sien Christina Maria Beuke-Muir se ongepubliseerde Ph.D.-proefskrif getitel “'n Ondersoek na George Weideman as dramaturg”, wat in November 2010 aan die Universiteit van die Vrystaat voltooi is, op bladsy 328. Hierdie proefskrif kan op die Internet gevind word by die volgende skakel: http://etd.uovs.ac.za/ETD-db/theses/available/etd-10182011-130452/unrestricted/Beuke-MuirCM.pdf In 1988 gee hy die teks oor aan George Weideman, wat dit grondig verwerk en dit by die Kampustoneelfees in Pretoria en Windhoek onder Weideman se naam opgevoer is. Van die ander dramas wat Behrens skryf en regisseer sluit in “Dors” (2004), “Voete van 'n gemsbok” (2010) en “The Mi-racle (A Namibian crucifixion)” (2012). Die musiekproduksie “Genadendal” (2014) is gebaseer op die gedigte van R.K. Belcher, terwyl Randall Wicomb die musiek geskryf het.

 Ander Verwysings 
 Esat: http://esat.sun.ac.za/index.php/Aldo_Behrens
 Republikein: http://www.republikein.com.na/byvoegsels/musiekfantasie-genadendal-met-behrens-wicomb-en-decaluwe.229663 
 Universiteit van die Vrystaat: http://etd.uovs.ac.za/ETD-db/theses/available/etd-10182011-130452/unrestricted/Beuke-MuirCM.pdf

 Verwysings 

Kategorie:Suid-Afrikaanse skrywers